da da nb da sv da da da da da da da da da da da en da en da da da da da en sv da da hbs_lat sv hbs_lat fi pl da nl da de da da da da es nb da da da da sv da da da da da da da da da da nb nb da en da da de nb da es da da da da da da en da da da da da da da da da da da da da da da nb da nn id da da da da da da da da da da da da en da en da da da da da da en sv da da hbs_lat sv hbs_lat fi da pl da nl da de da da da da nb da nb en da sv da da da da pt nn da da nn nb da da en en da da da da de da da da en de da en en da en sv sv da
Pressemeddelelse: Oscars Bøfsandwich fejrer 70 års jubilæum den 5. maj
Gå til - Mad & Drikke
Gå til - Firma & Grupper
Søndag den 5. maj fejres 70 års jubilæet for Danmarks ældste bøfsandwich!
I 1949 kom bøfsandwichen til Danmark. Det skete på Dyrehavsbakken nord for København med etableringen af Oscars Bøf Bar. Den 5. maj er det 70 år siden, den første bøfsandwich blev langet over disken på Bakken og i Danmark.
’Skal det være en med det hele?’ Netop det spørgsmål er blevet stillet utallige gange i Oscars Bøf Bar på Dyrehavsbakken, som i år fylder flotte 70 år. Det var nemlig i 1949, Oscar Pettersson på baggrund af en vens tur til USA fik idéen til at introducere den bløde bøfsandwich for danskerne. Op til lanceringen brugte Oscars hustru Anni mange timer på at finde den helt rette opskrift og eksperimenterede løs i sit eget køkken. Det lykkedes hende at ramme plet, og det er stadig den samme opskrift, bøfbaren bruger i dag.
"Bakken er på alle måder et stykke dansk kulturhistorie. Vi har ligget her i mere end 400 år, og det var her hos Oscars Bøf Bar, danskerne lærte at spise bøfsandwich. Oscars Bøf er i dag en klassiker, og det er en tilbagevendende tradition for rigtig mange af vores gæster at runde bøfbaren, når de er herude. Det er vi stolte af, og den runde dag skal selvfølgelig markeres med fest og musik," siger Nils-Erik Winther, direktør for A/S Dyrehavsbakken.
Oscars Bøf Bar blev etableret i 1949 af teltholder Oscar Pettersson og hans kone Anni. Oscar Pettersson havde flere forretninger på Bakken og er manden bag forlystelsesparkens ærespris, Bakkens Oscar, der uddeles én gang om året. Oscar Pettersson gik også under navnet 'Bakkekongen'.
Oscars Bøf er gået i arv i generationer og blevet et familieforetagende. I dag er Oscars og Annies oldebørn en del af forretningen.
Da Oscars Bøf Bar åbnede i 1949, kostede en bøfsandwich 1,- kr. I dag koster den 40,- kr. På jubilæumsdagen den 5. maj kan man købe den legendariske bøfsandwich til halv pris: 20,- kr.
Rekorden for flest solgte bøfsandwicher på én dag er 2.400 stk.
Der er ca. 15 ansatte i Oscars Bøf Bar, og der er fra to til otte medarbejdere på vagt ad gangen alt efter travlhed.
Det særlige ved Oscars Bøf-opskrift er den lage, bøfferne ligger og trækker i, når de er blevet stegt. Det er den originale opskrift, der stadig bruges, og som Anni Pettersson selv har opfundet.
I gamle dage brugte man hestekød i bøfsandwich, fordi det er mindre tørt. I dag bruger man 100 procent oksekød, og sådan har det været i mange år.
Oscars Bøf er siden dag ét blevet serveret med sennep, ketchup og bløde løg. Remouladen kom senere til.
I 2015 blev Oscars Bøf udvidet med en foodtruck, der er med på diverse festivaler og arrangementer. Det betyder, at man i dag også kan få sig en Oscars bøfsandwich fx på Langelands Festivalen eller Folkemødet på Bornholm.
Sådan markeres jubilæumsdagen den 5. maj
Fra kl. 15-16 fortæller historiker Allan Mylius Thomsen hele historien om Oscars Bøf på Bakkens Friluftsscene.
Kl. 16 giver Hardinger Band koncert på Bakkens Friluftsscene.
Dagen igennem kan man købe bøfsandwich til halv pris (20,- kr.) både i Bøf Baren og i foodtrucken, der vil holde ved Friluftsscenen. Der vil også være flere konkurrencer i løbet af eftermiddagen.
Send mail til presse@bakken.dk
Kultur, Event, Koncert, Jubilæum
Flere pressemeddelelser fra Bakken
Den 24. april er det Forskningens Døgn i Danmark, og det markerer Bakken med et indslag i uhyggens tegn. For hvad er det, der sker, når vi bliver skræmte og forskrækkede? Og hvorfor opsøger vi overhovedet oplevelser, der skræmmer os og får adrenalinen til at pumpe?
I weekenden åbnede verdens ældste forlystelsespark for første gang nogensinde for gæster i juleperioden. I den anledning steg et dusin julemænd, Pjerrot, Bakkens direktør og flere end 100 gæster på veterantoget i København for lade sig fragte til Klampenborg Station.
Bakken åbner med stort juletema
Fredag d. 23. november åbner Bakken for første gang i sin 435 år lange historie for gæster i juleperioden. Fem weekender i træk inviterer forlystelsesparken til julemarked, julefrokoster, julegøgl, julelys, sjove forlystelser og masser af hyggelig julestemning.
Børnehavebørn gjorde Pjerrots hus efterårsklart til ny sæson
Solen stod fra en skyfri klar oktoberhimmel, da storegruppen fra Lyngby Menighedsbørnehave i formiddags kyndigt bistod Pjerrot med at efterårsdekorere hans hus med solsikker.
Bakken klar med ny efterårssæson: farverig høstfest for alle
Fredag den 12. oktober åbner Bakken for første gang i sin 435 år lange historie for gæster i efterårsferien. Ti dage i træk inviterer forlystelsesparken til en eventyrlig og smuk efterårssæson under temaet ’Høstfest’.
Ekstra pigtrådskoncerter i september
Også i år har Bakken hver tirsdag i august budt gæsterne op til fantastiske pigtrådskoncerter på Friluftsscenen. Koncerterne er så populære blandt publikum, at festen nu fortsætter ind i september:
Se flere billeder Se flere billeder
Køb turbånd online og spar! KØB ONLINE
Tilbage til Mad & Drikke
Caféer, Is & Fastfood
Gå til Mad & Drikke
Tilbage til Firma & Grupper